Мокша (ломатть)

250px|кенжешка|вить_кедь
Мокша, Мокшетне (Мокша ломатть), кунардонь Рава лангонь васень эряйхне, суоминь кундьяста ломатть, илякс лемневихть Равань фиттне.
Мокшень тя Суоми-Равонь кяльсь Суоми-Угронь кяльхнень тъналть тарадоц. Соньдеенза малады эрзянь, маринь ди тяни кулоф мерянь, муромань, мещёрань кяльхне.

300px|right|thumb|Ива Дубасов. Зубунь мокшень ават. Ётай сядокизонь фотоархтофкссь.
Фкя пяледа кържа мокшень ломатть эряйхть Мордовиянь автономань республикса, Рузмасторонь Федерациеса, Кучка Рава лангса. Мокшет эряйхть Самарань, Пензань, Оренбургонь аймакса, эди Татармасторса, Сибирьса, Ичкозе Шиньстяма ширеса, Украинца, Эсти масторса, Арменияса, Австралияса ди Америконь Сотксса.

Каратайхть Мокшень юромста ломатть, Татармасторонь Кама ляйса эряйхне, конат корхнихть татарокс сире мокшень валлувкс мархта. Каратайхне эсь пряснон мярьгихть "мукша".

 Кунардонь эрямопинге 
Васенце сёрматф мяляфнемат мокшет колга васьфневихть Геродотонь покамазонза Kuussaari, Eero, Suomen suvun tiet, F. Tilgmann Oy, Helsinki 1935. Сон сёрмадсь Скифо-Персонь торпинге колга, кона ульсь 512 к. минь пингтонк инголе ди токазь сембе тя пингонь Рава лангонь эряйхнень. Скифт панезь сарматтнень ди сявозь кядялу мъзярошка мокшень юрснон, интай синь аф ламот ди теест ульсь аш кода азорондамс ламос. I—II тёжакизотне антт, славятт, мокшетне ди эрзятне ульсть ине вии ди ине ламалувксонь калкне Шистямашире Явропса Федорова М. В. Славяне, мордва ди анты. Издательство Воронежского Университета, 1976. IV сядокизонь песта лама мокшет тусть гуннонь сотксост, синь полаясть Остготонь  оцязорксшиснон тапамаса 377 к., меле пачкодсть Паннониянь. Мокшень камбаронь эрявикст (нокта, пандоз) пяк малады васенце гуннонь камбраз эрявикстненди, мала эрявиксне стане ина музь Шистямаширень Явропова ди Кавказса Ахмедов И. Р. Псалии в начале эпохи великого переселения народов // Культуры Евразийских степей вт. пол. I тыс. н. э.: (из истории костюма) . - Т. 2 . - Самара, 2001 - С. 220 - 222. XIII сядокизонь лисематнень коряс мокшет лятфневсть тя пингонь Паннониянь ди Богемиянь эряйхнень ёткса.Annales Monastici. Vol. II: Annals de Wintonia; Annales Monasterii de Waverleia. Ed. H. R. Luard. London: Longman, Green, Longman, Roberts, and Green, 1865. Мокшень ширязонь модасна Ока-Дононь ляень ёткова тя пингста ульсть гуннонь Гунивар масторть кяденьгирдикс. Аттилань оцязорксшиса паннониястонь мокшет ульсть сонь ушмонц пяльксокс Рим каршес якамаса. Аркеологие коряс мокшень модатнень масторкитькссна исть полафтов IV сялокизоста VIII сядокизонь сявомок. Тя пингсь лемнихть Зърня пингокс ди Тюштянь оцязоркшикс, мъзярда сон ащесь вятиксокс мокшень, эрзянь ди иля суоми-угронь калкнень сотксондиЭнциклопедия «Мордовиясь» Саранск, 2007. 450 кизонди тиевсь мокшетнень алаттнень соткссь Рава лангса Афанасьев Г. Е. Буртасы // Исчезнувшие народы. — М., 1988. — С.85-96., содаф буртас лем ала Афанасьев Г. Е. Этническая территория буртасов во второй половине VIII — начале Х века // СЭ. — 1984. — № 4 — С.28-41.
Мокшетне (латинкс Moxel) лятфневихть Гийом де Рубрукть, Рашид-ад-Динть ди Йосафат Барбароть сёрмадоматненть эса.

 Ётка пингт 
1236 кизоть ушетксста монголонь ушмось маладсь Мокшень масторть лямбе ширезонза. Кода пачфни венгеронь монаксь Юлиан "мокшень ди эрзянь кафта оцязорхнень эзда фкясь сембе калконц ди тъналонц мархта макссь пря татархненди, омбоцесь мъзярошка ломанензон мархта тусь вирень кяшема васттненди".
Рашид-ад-Динонь "Джами-ат-таварихть" ("Сёрмадоматнень кярьксть") эса пачфни, кле саразть кизоста (4 сентябрьста 1236 кизоня - 23 августковс 1237 кизоня) Джучинь цёранза Бату, Орда, Берке, Угетай канонь цёрац Кадан, Чагатаень унокоц Бури, Чингиз канонь цёрац Кулькан "састь мокшетнень, буртаснень ди арджаттнень лангс эди торпингста курок сяськозь синь". Пуреш оцязорсь арась Батунь кяденьгирдикс ди тейнза савсь сонь ушмонц мархта молемс монголхнень мархта шивалгомшири. 1241 кизоня монголонь ушмось сявозень Краку ош, Сандомир ошпанда ди Легница ош. Легница ошть ваксса тюремаса монголонь ушмось тапазь германонь ди полень ушмотне. 

 Содаф мокшетнень лувомась 
Тюштень, ине мокшень эди эрзянь оцязорсь, ушмовятись
Селик, инялясь, Селиксонь ушедыец
Цёфкс, ине мокшень ширяз алясь, содаф кона "Соловей-разбойниксь"
Пуреш, (1190-1241) мокшень каназорсь, ушмовятись
Атямас, (? - 1241) Пуреш каназорть мельгеньбанись, ушмовятись
Наручадь, (? - 1242) мокшень ширязавась, ушмовятись, Зърня Ушмоть каршес тюрембингонь инявась
Мокший, (1300 кизот) васенце мокшень кучф ломанць (дипломатсь)
Митрополит Антони (Вадковский), (1846—1912) Выборгонь эди Суоми масторонь епископсь, Рузмасторонь церькуть кучф ломанць Ине Британияса, Оксфордонь эди Кембриджень университеттнень Шкайвалонь ди койхнень докторсь
Черапонь Осе, (1884—1935) мокшень кялень содайсь, тонафнефсь
Дорофеень Закарь, (1890 - 1952) мокшень валморайсь, тонафнефсь
Безбородов Михайила, (1907 - 1935), мокшень валморайсь, йотафтысь
Девятаев Михайила, (1917 - 2002) II-це масторлангонь тюрембингонь инялясь, ворьгодсь менельвенежса нацинь Пеенемюнде лагерьста
Мокшони Аляксей, (1898 - 1971) мокшень сёрмадысь, профессорсь
Виард Василь, (1907—1971) содаф сёрмадысь
Шукшин Василь, (1929—1974) налхкись, сёрмадысь ди налхкома сёрмадысь
Феоктистонь Сандор, (1928 - 2004) суоми-угронь кялень содайсь, сёрмадсь 100-да лама тонадомань сёрмадома мокшень, эрзянь ди суоми-угронь иля кяльхнень коряс
Пудин Сандор, мокшень сёрмадысь, драмань сёрмадысь, валморайсь, йотафтысь
Ельмеев Василь, профессорсь
Маскаев Олеж, содаф боксса тюри
Кошелева Нина, седяма сёрмадысь, Д.Д.Шостаковичень казнень лауреатсь

</small>
</small>

 Кяльвалсь 
 Kevin Alan Brook. The Jews of Khazaria. 2nd ed. Rowman & Littlefield Publishers, Inc, 2010. ISBN 978-0-7425-4981-4

 Лятфтамат 

 Мокшень сёрмалопат 
 Мокша (кяльвал, культур)
 Мокшень правда (кулялопа)
 Якстерь тяштеня (шабань)

 Иля Кучфтемат 

 Info-RM Мордовия республиконь кулят
 E-Mordovia  Мокшень кулят
 Мокшень правда газет
 Суоми-Угронь информациень кучкась, мокшень кяльса
 Суоми-Угрань кулят, сёрматфкст мокшень кяльса
 Мокшень портал интернетса
 Мокшень айнемат

Категорие:Суоми-Равонь калкне
Категорие:Википедие:Лопалангот
Категорие:Мокша ломатть